Likumprojekts

# Grozījumi Oficiālās elektroniskās adreses likumā

Izdarīt Oficiālās elektroniskās adreses likumā (Latvijas Vēstnesis, 2016, 125. nr.) šādus grozījumus:

Pārejas noteikumos:

 izteikt 1. punktu šādā redakcijā:

 "1. Tiešās pārvaldes iestādei oficiālās elektroniskās adreses kontu aktivizē līdz 2018. gada 31. maijam un šā likuma 5. panta pirmo daļu piemēro no 2018. gada 1. jūnija.";

papildināt pārejas noteikumus ar 1.1 punktu šādā redakcijā:

 "1.1 Valsts institūcijai, kas nav padota Ministru kabinetam, atvasinātai publiskai personai un tās iestādei, prokuratūrai, kā arī privātpersonai, kurai deleģēts valsts pārvaldes uzdevums, oficiālās elektroniskās adreses kontu aktivizē līdz 2018. gada 15. oktobrim un šā likuma 5. panta pirmo daļu piemēro no oficiālās elektroniskās adreses konta aktivizēšanas brīža.";

izteikt 4. punktu šādā redakcijā:

"4. Rezerves karavīrs un šā likuma 5. panta otrajā daļā minētās personas oficiālo elektronisko adresi izveido no 2019. gada 2. janvāra. Rezerves karavīram šā likuma 5. panta pirmo daļu piemēro no 2019. gada 1. februāra."

Vides aizsardzības un

reģionālās attīstības ministrs

Kaspars Gerhards